Home -- Fulfulde -- Perform a PLAY -- 164 (The lost sheep 2)
164. Fii baalii majjungii ngin 2
Rugiyta dogi hoore himo siisi. Konguɗi yaaye makko Margareeta ɗin no iwtiri åaawo makko : "Mi windete e duɗal hara ko ton hoɗuɗaa e ko ton nyaamataa."
Fewndo ko naange ngen mutata, hari o wodditike suudu ndun, himo miijitaade hara ko honto o waalata on jemma ɗon. No gasa hara ko ka igliis wonɗo ka åaawo berɗe?
O rewi yeeso kaaýe jane windaaɗe ɗen ka qaburuuji, o dartii fewndo ko o yi’i leggal altindiraangal ranewal tosokal ka woni.
Rugiyata : "Yuhanna Kontee, duuåi 9. O yahii fii yiitidugol e annabi Iisaa. Hara min kadi mi wontiday e annabi Iisa, si mi maayii ndee hannde?"
O yoolii ka nder miijooji makko, Rugiyata naati no andortaako (hito baafal sikayngal ngal) ka nder igliis.
Onsay o waalii e hoore banwal, o ɗaanii.
Bimbi mu, julnoowo on hewti ka igliis, o tawi ɗon Rugiyata.
Julnoowo : "A finii e jam. Ko honto iwuɗaa?"
Rugiyata no hoolii julnoowo on, o sifanii mo ko honno o dogiri.
Onsay, o itti moýýa kooýe ka nder suudu julnoowo on, ka tawi ɗon oo wi’eteeɗo Robinger no noddude wondude e yaaye makko. Rugiyata ndaari binde suudu ndun haa ko o yi’i fotoo wengaaɗo on ka maandi.
Julnoowo : "Hara hiɗa yiɗi oo mbodo? Ko annabi Iisaa, Ngaynaako Moýýo on. Himo jogitii jungo baalii majjungii ngin. Himo faalaa dandugol ngin. Baalun kun no andintinde lan seeɗa fii an."
Rugiyata : "Hara o yiitay lan? Hara mi yaaray ka aljanna wano Yuhanna Kontee yaari ton non?"
Julnoowo : "Hii-hi. Hiɗa handi tun e haalangol mo wonde hiɗa faalaa yo a tawde e makko. Mi okkete oo mbodo ɗoo. Yiltito jooni ka suudu. Yaaye maa no aani fii maa."
Ka hoore laawol ka o hootata, Rugiyata ýetti fotoo ka nder jiifa makko. A ndaari mo, o torii Alla.
Rugiyata : "Iisaa Jom an, ko min woni baalil yeddungii ngin. Mi jeejii ma yaafano lan junuubaaji an ɗin fow. Miɗo faalaa tawdeede e maa, mi wuurida e maa ka kammu nyannde goo. Aamiina."
Annabi Iisaa jaabinay sugu nden toraare ɗon no yaawiri. Rugiyata jarni mo fii ɗun o hoccii weltaare.
Yaaye Margareeta no habbii mo ka baafal. Åe hirbondiri.
Rugiyata : "Yaaye Margareeta, miɗo ninsi fii ko feýýi kon. Mi jeejii ma hita a naåan ka duɗal ngal tawata ko ton mi hoɗata e ko ton mi nyaamata. Iwude jooni, mi moýýoto e makko."
Yaaye Margareeta : "Miɗo yiɗu maa. Etoɗen kadi ɗimmun."
Rugiyata gollii moýýa jikku makko on. O heɗitii hawa Ngaynaako Moýýo fewndo ko o meemi åernde makko nden rewrude e Kitaabul Muggadasi on. Kono o heɗitaaki hawa nganyaneendi e townitaare nden ko yaltitaynoo kon soono kala.
Rugiyata waylike tigi. Gila e saa’iiji, fow feýýii no moýýiri, kono yeeso ton ...
Hita on yejjitu heɗitagol taariika hikkotooɗo on ka men yewtoyta on ko honno oo taariika labaaɗo lannitorii.
Yewtooåe : Fillitotooɗo, Rugiyata, ngaynaako, yaaye Margareeta
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant